L 282/558
ET
Euroopa Liidu Teataja
31.10.2022
2.
Masinaosad vastavalt käesoleva jaotise märkusele 1 ja grupi 84 märkusele 1, samuti grupi 85 märkusele 1 (välja arvatud rubriikide 8484, 8544, 8545, 8546 ja 8547 masinaosad), klassifitseeritakse järgmiste reeglite kohaselt: a) osad, mis on grupi 84 või 85 mis tahes rubriikides (peale rubriikide 8409, 8431, 8448, 8466, 8473, 8487, 8503, 8522, 8529, 8538 ja 8548) kirjeldatud kaupadena, klassifitseeritakse igal juhul vastavatesse rubriikidesse; b) muud osad, mida kasutatakse üksnes või peamiselt ühes kindlas masinas või mitmes sama rubriigi masinas (kaasa arvatud rubriikide 8479 ja 8543 masinad), klassifitseeritakse koos nende masinatega või asjakohasesse rubriiki 8409, 8431, 8448, 8466, 8473, 8503, 8522, 8529 või 8538.
Siiski klassifitseeritakse osad, mis on võrdselt sobivad kasutamiseks rubriikide 8517 ja 8525–8528 toodetega, rubriiki 8517, ja osad, mida kasutatakse üksnes või peamiselt rubriiki 8524 kuuluvate toodetega, klassifit­ seeritakse rubriiki 8529.
c) kõik muud osad klassifitseeritakse rubriiki 8409, 8431, 8448, 8466, 8473, 8503, 8522, 8529 või 8538, olenevalt sellest, milline on asjakohaseim, sellise puudumisel rubriiki 8487 või 8548. 3.
Kui kontekst ei nõua teisiti, siis kahest või enamast omavahel tervikuks ühendatud masinast koosnevad liitmasinad ja muud kahe või enama üksteist täiendava või asendava funktsiooni täitmiseks konstrueeritud masinad klassifitseeritakse nii, nagu koosneksid nad ainult sellest komponendist või oleksid sellised masinad, mis täidavad põhifunktsiooni. 4.
Kui masin, sealhulgas masinate kombinatsioon, koosneb eraldi (kas sõltumatutest või torustike, ülekandeseadmete, elektrikaablite või muude seadmete kaudu ühendatud) komponentidest, mis on mõeldud mõne grupi 84 või 85 rubriigis täpselt määratletud funktsiooni ühildatud täitmiseks, siis klassifitseeritakse masin tervikuna rubriiki, mis vastab sellele funktsioonile. 5.
Käesolevates märkustes tähistab termin „masin“ gruppide 84 ja 85 mis tahes rubriigis käsitletud masinat, seadmestikku, mehhanismi, aparaati või seadet. 6.
A) Kogu nomenklatuuris tähendab väljend „elektri- ja elektroonikaseadmete jäätmed ja jäägid“ elektri- ja elektroonikaseadmeid, trükkplaate ning elektri- ja elektroonikaseadmeid: a) mis on nende algsel otstarbel kasutamiseks kõlbmatuks muudetud purustamise, tükeldamise või muude protsesside teel või mille parandamine, remontimine või renoveerimine selliselt, et need sobiksid oma algseks otstarbeks, ei ole majanduslikult sobiv ning b) mis on pakendatud või saadetud viisil, mis ei ole ette nähtud üksikute esemete kaitsmiseks kahjustuste eest veo, laadimise ja lossimise ajal.
B) Elektri- ja elektroonikaseadmete jäätmete ja jääkide ning muude jäätmete ja jääkide segasaadetised tuleb klassifitseerida rubriiki 8549.
C) Käesolev jaotis ei hõlma olmejäätmeid, nagu on määratletud grupi 38 märkuses 4.
Lisamärkused 1.
Tööriistad, mis on vajalikud masinate kokkupanekuks või tehnohoolduseks, klassifitseeritakse koos nende masinatega, kui need imporditakse koos.
Vahetatavad tööriistad, mis imporditakse koos masinaga, klassifitseeritakse samuti koos masinaga, kui need kuuluvad masina tavalisse komplekti või tavaliselt müüakse koos sellega. 2.
Kui tollieeskirjad seda nõuavad, peab deklarant lisaks oma deklaratsioonile lisama illustreeritud dokumendi (näiteks instruktsiooni, prospekti, kataloogi lehekülje, foto), mis annab masina vajaliku kirjelduse, tema kasutusviisi ja põhiomadused ning lahtimonteeritud masina puhul koostamise skeemi, samuti erinevate pakendite sisu loetelud. 3.
Harmoneeritud süsteemi klassifitseerimise üldreegli 2 punkti a rakendatakse deklarandi nõudel ja kooskõlas pädevate asutuste nõuetega nende masinate suhtes, mida imporditakse mittekomplektsel kujul.